OpenLLM-France/wikimedia huggingface dataset:
# 11 di ghjugnu

L' 11 di ghjugnu hè u 162esimu ghjornu (u 163esimu ghjornu s'è l'annata hè bisesta) di u calendariu gregorianu.

## Nascite

* Alex Kendrick

## Celebrazione
### Feste
### I Santi

Santu Barnabà.
Barnabà hè statu unu di i primi Ghjudei à crede in a divinità di Cristu. Un' face micca parte di i dodeci apostuli chì anu seguitatu à Ghjesù, ma a Chjesa u cunsidereghja cum'è tale. Era u cuginu di San Marcu, l'amicu è cumpagnu di San Paulu.
Barnabà è Paulu sò partuti inseme per insignà u Vangellu. Sò andati in Antiocca, in Cipru, in l'Asia minore. Dopu à cinque o sei anni, si sò cuntrastati è separati. Barnabà hè riturnatu in Cipru per campà cù quelli ch'ellu avia cunvertitu. Custì, secondu a tradizione, serebbi mortu marturiatu. Da tandu hè u Santu Patrone di l'isula.
L'Atti di l'Apostuli contanu chì quandu Barnabà è Paulu evangelizavanu a cità di Listra, anu trovu un omu chì avia campatu à pusà, essendu infermu di nascita. Paulu u fissò in l'ochji è disse: "alzati è viaghja", è quellu si hè alzatu è hà viaghjatu. A folla maravigliata si hè detta chì i dii eranu falati nantu à a Terra. A' Barnabà, chì avia una bella prestanza, l'anu pigliatu per Giove, à Paulu per Mercuriu. E' l'anu accumpagnati cù fascie è ghirlande, vulendu fà sacrifizii. Ma quelli, stracciendu i so panni, anu dettu: "Fighjate chì simu omi cumè voi, sottuposti à listesse passioni. Abbandunate tutte isse cose vane è cunvertitevi à u Diu veru, quellu chì hà fattu u celu, a terra è u mare".
Tandu, ghjunsenu i Ghjudei di Antiocca è Icconiu, si piglionu à Paulu, u striscinonu for di cità, u piglionu à petrate, è u lascionu credendulu mortu. U lindunmane, Paulu hè affaccatu in cità, hà ritrovu à Barnabà è sò partuti inseme.
Etimolugia: da l'ebreu "bar" (figliolu) è "naba" (cunsulazione).
Nomi: Barnabà, Barnabas, Barnabe, Barnabé, Barnabé, Barnaby, Varnava.
Paesi è cità: Cipru.
Litteratura: Dickens: "Barnaby Rudge".

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 10 di marzu

U 10 di marzu hè u 69esimu ghjornu di l'annu (u 70$^u$ sì hè bisestile) in u calendariu gregurianu. Restanu 296 ghjorni à a fine di l'annu.

## Celebrazioni
### Santi

Santa Nastasgia. I quaranta martiri di Sebaste.
Nastasgia, nata in Custantinopuli versu l'annu 500, era di famiglia nobile. Era bella cum'è un fiore è l'imperatore Ghjustinianu si ne era innamuratu. L'imperatrice Teodora si ne era avvista è ghjera ghjelosa. Per ùn dispiaceli, Nastasgia si n'andò in Alessandria duv'ella fece un munasteru.
A' a morte di Teodora, Ghjustinianu manda à circalla per fanne a so sposa. Ella scappa, vestuta da omu, è si ne và in u desertu d'Egittu, à Scettè, duv'ellu ci era una cumunità di rimiti. L'abbate Daniele, chì guvernava issa cumunità, li face vede una grotta chì nisunu cunnuscia. Ci stà piatta sei mesi.
Dopu, durante dicennove anni, face a vita di i rimiti di u desertu, sempre fendusi passà per un omu. Ma a so voce ùn l'avia pussuta cambià, è l'altri rimiti a chjamavanu "Nastasgiu u castratu".
Quand'ella hè morta, avia, à pocu pressu, 67 anni. L'abbate Daniele chì avia assistitu i so ultimi ghjorni, li fece una fossa accantu à quella grotta duv'ella era stata i primi tempi. Tandu, si hè sappiutu ch'ella era una donna è ch'ella avia preferitu u serviziu di Diu à u titulu d'Imperatrice d'Oriente.
Etimolugia: da u nome grecu "Anastasius" cù listessu significatu chè Rinatu: natu una seconda volta à una vita spirituale.
Nomi: Anastaise, Anastase, Anastasia, Anastasie, Anastasiu, Anastasy, Anasthase, Nastasgia, Nastasgiu, Stacey.
U 10 marzu si festighjeghja dinù i quaranta martiri di Sebaste di Cappadoce, morti pè a so fede in l'annu 320.
Facianu parte di a dodecesima Legione, detta a Fulminante, à l'epica di Liciniu, imperatore d'Oriente (317-324). Un ghjornu d'invernu li dissenu chì, u lindumane devianu assiste à un sacrifiziu in l'onore di i dii pagani. Elli ricusonu. Allora, l'anu fattu passà a nuttata nantu à un lagu cutratu. Accantu, ci era un stabilimentu di bagni caldi per quelli chì si penterebbinu. A' pentesi, ùn ci ne fù chè unu, ma un suldatu di quelli chì i curavanu si sustituì à ellu. U lindumane, quelli chì avianu resititu à a cutrura sò stati ammazzati cù una stanga in ferru. I cadaveri, l'anu brusgiati nantu à un legnaghju. Ci ne era unu chì respirava sempre è u volsenu lascià campà cù a speranza ch'ellu rinneghi a so fede. A mamma, chì ghjera custì, è una amica, l'aiutonu à mettesi nantu à u carru chì purtava i morti à u legnaghju.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 10 nuvembri

U 10 nuvembri hè u 314esimu ghjornu (u 315esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Leone.
Di i papa chì anu pigliatu à Leone cum'è nome, cinque sò stati canunizati. U 10 nuvembre si festighjeghja à Leone Primu, u Grande, papa da 440 à 461. Era l'epica chì l'imperu rumanu, in Occidente, si n'andava à u sprufondu. I Franchi, i Visigoti, i Vandali, i Burgondi, eranu scalati per ùn parte più. For di i Franchi, chì ghjeranu pagani, l'altri eranu ariani: negavanu a divinità di Ghjesù.
In Oriente, a medità di i veschi eranu monofisiti. Per l'Armeni, pè i Ghjacubiti di Siria, i Coppiti di l'Egittu è di l'Etiopia, Ghjesù ùn avia chè l'apparenza di a nostra natura.
Leone hà luttatu contru à l'autonumia di isse chjese, predichendu è impunendu i dogmi di l'Incarnazione è di a Trinità. Avia e qualità di un omu di Statu è hà impeditu chì Bizanziu, duv'ellu stava l'imperatore, piglia a suprana à Roma.
Roma, l'hà salvata dinù l'annu 452, quandu Attila era prontu à ruvinalla pè u sempre. Leone si prisentò à ellu, pagò un tributu assai impurtante, è Attila si n'andete.
U cunciliu di Calcedonia, in u 451, fù un trionfu pè a duttrina è l'auturità di Leone. I cinquecentu veschi, aduniti da l'imperatore, si sò cuntentati di a lettura di a lettera di u papa. A cunclusione fù: Leone hà parlatu, "causa finita est".
Etimolugia: da u lat. "leo" (laone).
Casate: Leoncini, Leonelli, Leoneschi, Leonetti, Leoni.
Nomi: Leâo, Lee, Lei, Lénonie, Leo, Leon, Léon, Leona, Léonce, Leone, Léone, Leonia, Leonila, Leonilla, Léonille, Leonina, Léonine, Leons, Léontin, Léontine, Leontyne, Lev, Levounia, Lionia, Lonni, Nilla.- U nome Leone hè statu purtatu da 6 imperatori di Custantinopuli è da 13 papa.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 11 d'aostu

L' 11 d'aostu hè u 223esimu ghjornu (u 224esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Chjara.
Chjara (o Chilara) hè nata in Assisi l'annu 1193. Campava in un palazzu è ùn li mancava nunda. A' 18 anni, si ne fughje da a casa paterna purtendusi cun ella a cugina Pacifica. Si ne vanu à a Purziuncula, duv'ellu campava San Francescu. Era in a nuttata di a dumenica di l'Ulivu di l'annu 1212.
Francescu li taglia i capelli, a veste di saccu, è riceve i so voti munastichi. Venia di nasce a Cungregazione di e Povere Donne, ch'elli chjameranu, più tardi, e sore di Santa Chjara. A cumunità si stabilisce in San Damianu d'Assisi è, in pocu tempu, si sparghje in tutta l'Europa.
A' Chjara li piacianu a musica è e belle prediche. Benedia u Signore di avè fattu u mondu cusì bellu. Ogni dopumeziornu meditava a Passione di Ghjesù... è pianghjia.
Francescu d'Assisi a chjamava: "a mio piccula pianta spirituale". Li avia prumessu di andà à truvalla dopu mortu. U ghjornu di l'interu, u corteu face una svolta è passa davanti à San Damianu. A cascia hè purtata una stonda in a cappella di e rinchjuse, è aperta. Chjara pobbe copre di basgi e di lagrime a salma di quellu ch'ella tenia tantu caru.
Hè morta l'11 agostu 1253. Avia una sessantina d'anni. L'anu intesa chì parlava da per ella. Dicia: "Vaitine in pace, chì a strada chè tù ai seguitatu era a bona".
- "A' quale parlate?", li dumandonu.
- "Parlu à a mio anima"... è spirò.
Etimolugia: da u lat. "clarus" (celebre, illustru).
Nomi: Chara, Chilara, Chjara, Claartje, Clair, Claire, Clairette, Clara, Clarence, Clarent, Clarette, Clarie, Clarinda, Clarine, Clarissa, Clarisse, Clarita, Claro, Clarrie, Klaar, Klara, Sorcha.
Paesi è cità: Assisi.
Prutezzione: Chjara hè a santa patrona di u persunale di Televisione. A preganu per avè u bellu tempu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 11 d'aprile

L'11 d'aprile (o d'aprili) hè u 101$^{èsimu}$ ghjornu di l'annu (u 102$^{èsimu}$ sì hè bisesta) in u calindàriu grigurianu. Rèstani 264 ghjorni à a fini di l'annu.

## Avvinimenti

* 1945 - Siconda Guerra Mundiali: Truppi mericani libàrani i campi di cuncentramentu di Buchenwald é Mittelbau-Dora.

### In Còrsica
## Morti

* 1511 - Rinucciu di la Rocca

## Cilibrazioni

* da u 1997: Ghjurnata mundiali di a Malatìa di Parkinson

### Santi

Santu Stanislau.
Stanislau hè natu in Polonia, accantu à Craccovia, l'annu 1030. Hà studiatu in a cità belgica di Liegi.
A' 42 anni fù fattu vescu di Craccovia. Tandu, u rè di a Polonia era Boleslas Secondu, un principe gattivu, crudele, chì pigliava i so piacè fendu arrubà donne è furzendule. Pè u più, isse donne e pigliava in a povera ghjente ma, un ghjornu, furzò a moglia di un nobile è tandu i signori dumandonu à l'arcivescu, primatu di a Polonia, di scumunicallu. U primatu, ùn avendu u curaggiu di falla, fù Stanislau chì li ne fece a minaccia.
U rè cuntrattaccò accusendu u vescu d'avè arrubatu e terre di un certu Petru chì, cusì dicia, si ne era mortu da l'addisperu. Petru rinvivì è vense à u tribunale per testimunià chì Stanislau l'avia pagatu e terre à prezzu andente.
Stanislau fece scumunicà u rè. Quellu, malgradu l'interdettu di entre in chjesa, venia à sfidà u vescu durante l'uffizii.
U corciu Stanislau ebbe à sbribbà. Un ghjornu ch'ellu dicia a so messa in una cappella for di e porte di a cità, u rè ghjunse è li sbaffò u capu di spada. Era in u 1079.
Dicenu chì Boleslas Secondu si cunvertì è, dui anni dopu, morse frate cunversu di San Benedettu.
Oghje, Stanislau hè, cù Casimiru, u Santu Patrone di a Polonia.
Etimolugia: da u slavu "stan" (alzassi) è "slaw" (gloria).

## Liami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 10 uttrovi

U 10 uttrovi hè u 283esimu ghjornu (u 284esimu ghjornu s'è l'annata hè bisesta) di u calendariu gregorianu.

## Nascite

* Giuseppe Verdi (* Busseto, 10 uttrovi 1813; † Milanu, 27 ghjennaghju 1901)

## Celebrazione
### Feste
### I Santi

Santu Cerbone.
Cerbone serebbi natu in l'Africa settentriunale da genitori cristiani. Per fughje i Vandali ariani, si ne vense in Italia. Hè statu vescu di Populonia, accantu à Piumbinu. Per fughje e persecuzioni lombarde, si ne andò in l'isula d'Elba duv'ellu hè mortu u 10 uttobre di l'annu 575. Oghje, e so reliquie sò in a cattedrale di Massa Marittima.
A vita di San Cerbone hè cunnusciuta soprattuttu grazia à i Dialoghi di San Gregoriu Magnu chì avia digià 35 anni quandu Cerbone morse. U gran papa conta chì u rè di i Goti, chì tandu occupavanu à Roma, dete Cerbone à un orsu. Quellu, invece di manghjassilu li leccò i pedi per fà capì chì, versu issu santu omu, i cori umani eranu feroci, allora chì quelli di e bestie eranu quasi umani.
In Populonia, Cerbone dicia a so messa nanzu à l'alba. U populu chì stava in e campagne, si lagnò à u papa. Era troppu prestu è ùn pudianu assiste à l'uffiziu. A scusa di San Cerbone era chì, à issa ora, l'anghjuli li cantavanu a messa, dopu più. U papa mandò dui legati per fà vene à Cerbone in Roma. Cerbone disse a so messa è partì. I legati l'accumpagnonu senza avè avutu u tempu di manghjassi un buccone è di beiesi una candella d'acqua. Per istrada, si lagnavanu da a sete. Allora Cerbone a li cacciò, munghjendu duie cerve salvatiche.
"Vai hà vede u papa è ùn li porti mancu un rigalu" dissenu i legati. Accantu à Roma, Cerbone si parò nanzu una ruchjata d'oche: "U rigalu, ecculu". Prisentò l'oche à u papa è po disse à l'ocelli: "Avà andatevine puru". L'oche stinzonu l'ale è si ne andeinu.
U lindumane, Cerbone disse a so messa in chjesa di San Petru, nanzu à u pisà di u ghjornu, in prisenza di u papa. "L'anghjuli ùn si sentenu cantà" disse u papa. "Metti u to pede nantu à u meiu", disse Cerbone. E' u papa intese l'anghjuli chì cantavanu "Gloria in excelsis Deo".
Nanzu di more in l'isula d'Elba, Cerbone disse à i so chierici: "Purterete u mio cadaveru in Populonia, è ùn temite i Lombardi; vi assicurgu chì ùn vi feranu nunda". Cusì fecenu. Tramezu à l'isula d'Elba è Populonia, schjatta un tempurale. Da e dui parte di a barca, piuvia chì ne falava ma, sopra à a barca, mancu una goccia d'acqua.
Casate: Cervoni.
Paesi è cità: In Corsica, u cultu di San Cerbone era ancu più spartu chè in Toscana. Più di 20 chjese l'eranu dedicate. E più cunnusciute eranu quelle di Gavignanu, Felicepianu, Campi, Ghjuvellina, Zuani, Guagnu è Guzzone. Oghje, hè sempre celebratu in Petracurbara è Cerbone hè u santu patrone di u Poghju d'Oletta.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 10 di settembre

U 10 di settembre hè u 253esimu ghjornu (u 254esimu ghjornu s'è l'annata hè bisesta) di u calendariu gregorianu.

## Evenimenti

* 1939 - Seconda Guerra Mundiale: U Cànada dichjara a guerra à a Germania.
* 1974: A Guinea-Bissau ottene a so indipendenza da u Portugallu.

## Morte

* Ugo Foscolo (̈* Zante, 6 di ferraghju 1778; † Londra, 10 di settembre 1827)

## Celebrazione
### I Santi

Santu Adalbertu. Santa Pulcheria.
Adalbertu era un vescu d'Avranches (in l'attuale dipartimentu di a Manche) mortu versu l'annu 725.
In 709 avia fattu un oratoriu nantu à l'isulottu ch'elli chjamanu oghje "Le Mont-Saint-Michel", un scogliu graniticu di 50 metri d'altura è di 900 metri di giru.
L'oratoriu di Santu Adalbertu, occupatu da l'Inglesi, hè statu ruvinatu da "Philippe-Auguste" è rifattu in u 1023. Hè Luigi XI di Francia chì, in u 1469, ci hà messu a Cungregazione di San Michele.
Etimolugia: da u german. "adal" (nobile) è "Bert" (spampillulente).
Nomi: Adalbert, Adalberta, Adalberte, Adalberto, Adalbertu, Aubert, Aubertin (Cf Alibertu, 15 nuvembre).
Pulcheria, nata in Custantinopuli l'annu 399, era a figliola di l'imperatore Arcadiu, mortu in l'annu 408. A' l'età di 15 anni fù pruclamata "augusta" è tutrice di u fratellu, Teodosiu, chì avia dui anni di menu chè ella.
Teodosiu fù un pocu di bonu. A so sola qualità era di avè una bella scrittura. Passava u so tempu à cupià vechji scrittoghji. Chì guvernava era Pulcheria. Maritò u fratellu cù una bellissima puetessa attenese, ma quella u si lasciò chì ùn era una vita di campà cù un omu simile.
Teodosiu si innamurò di un castratu è li lasciò fà tutti i so capricci, in particulare di scaccià i veschi, è di sustituilli da preti chì negavanu a multiplicità di a natura di Ghjesù. Allora u papa, Leone Primu, scrisse à Pulcheria dumandenduli di salvà l'ortodussia.
Pulcheria scacciò u castratu, si maritò cù u generale Marcianu è u messe à a testa di l'imperu, pattu è cundizione ch'ellu rispettessi a sò virginità. Quellu cunvucò un cunciliu in Calcedonia per cundannà l'eresie, è difese a cità contru à e truppe d'Attila chì ebbenu à cambià strada.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# Agliana

Agliana hè una cumuna toscana di a pruvincia di Pistoia. Teni 15405 abitanti
cumuna di Toscana
| cumuna=Agliana | pruvincia= Pistoia
| nomuff= Agliana
| cp= 51031
| lungitudina= | latitudina= | alt= 42 m
| superficia= 11 km²
| pop= 15405
| dinsità= 1329 ab./km²
| nomab= Aglianesi

## Liami

* U situ ufficiali
# Aglientu

Aglientu :
| Nome ufficiale: | Aglientu |
| Statu: | Italia |
| Regione: | Sardegna |
| Pruvincia: | Sassari |
| Cuurdinate: | 41° 5' 0" N - 9° 7' 0" E |
| Altitudine: | 420 m |
| Superificia: | 148,56 km² |
| Pupulazione: | 1.175 ab. |
| Densità: | 7,9 ab./km² |
| Merre: | Gabriela Battino |
| Codice pustale: | 07020 |
| Codice ISTAT: | 104002 |
| Indicativu tel.: | 079 |
| Nome di l'abitanti: | Aglintesi |
| Festa patrunale: | 4 uttobri |
| Situ ufficiale ||
Aglientu o Santu Francìscu d'Aglièntu (in talianu è ufficialmenti Aglientu), hè una cumuna di 1.175 abitanti di a pruvincia di Sassari, in u rughjoni storicu di a Gaddura.

## Geografia

Hè situatu à pochi chilometri da u mari, arruccatu à 420 mt. d'altura annant'à poghji granitichi.
# Aglia

L'aglia :
| Allium sativum ||
| Classificazioni scentifica ||
| Regnu | Plantae |
| Divisioni | Magnoliophyta |
| Classa | Liliopsida |
| Ordini | Liliales |
| Famiglia | Amaryllidaceae |
| Genaru | Allium |
| Nomu binuminali ||
| Allium sativum Linnaeus, 1753 ||
L' aglia (o adda o agliu) (Allium sativum) hè una pianta cultivata chì faci parti di a famiglia di l'Amaryllidaceae.

## Discrizzioni

Allium sativum, cumunamenti chjamatu l'aglia, hè una pianta arbacea vivaci appartinendu à a famiglia di l'Amaryllidaceae. Hè carattarizata da i so fogli longhi è stretti, è ancu da i so fiora bianchi o rusulini ragruppati in infiuriscenzi sferichi. L'aglia hè ancu cunnisciuta par via di u so bulbu, chì hè a parti a più usata è apprizzata da a pianta. 'Ssu bulbu hè cumpostu da parechji spichja, ingutuppati in una tunica bianca o rusulina, è sgaghja un adori forti è ccarattaristicu.

## Ripartizioni

L'aglia hè urighjinaria d'Asia cintrali, ma hè oghji cultivata è cunsumata in u mondu sanu. Hè largamenti spartu in i righjoni mediterranii, in Auropa, in Asia, in Africa subrana è in America subrana. 'Ssa pianta hè adattata à diffarenti tipi di climi, ma prifirisci i terri beddi assiccati è assuliati.
Allium sativum hè prisenti in Corsica.

## Tassunumia

Allium sativum hè u nomu scentificu accittatu par 'ssa spezia, ma esistini dinò altri sinonimi imprudati par disignà la. Frà 'ssi sinonimi, si pò cità Allium longicuspis, Allium ophioscorodon è Allium sativum var. ophioscorodon. 'Ssi diffarenti dinuminazioni sò à spessu usati pà disignà varietà spicifichi d'aglia.

## Cunsirvazioni

L'aglia hè una pianta largamenti cultivata è cunsumata, ciò chì cuntribuisci à a so cunsirvazioni. Eppuri, certi varietà d'aglia salvatica sò minacciati par via di a distruzzioni di u so ambienti naturali. Hè dunqua impurtanti di prisirvà 'ssi ambienti è di prumova a cultura di l'aglia par assicurà a cunsirvazioni di 'ssa spezia. Di più, l'aglia pussedi prubità midicinali è culinarii ricunnisciuti, ciò chì difatti una pianta priziosa par l'omu.

## Citazioni

L'aglia hè mintuvata calchì volta in a litteratura è a cultura corsa. Par asempiu:
* in a buccata: roda l'aglia

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Allium sativum annantu à Wikimedia Commons.
# Aglais ichnusa

Aglais ichnusa :
| Aglais ichnusa ||
| Classifica scentifica ||
| Regnu | Animalia |
| Imbrancamentu | Arthropoda |
| Classa | Insecta |
| Ordini | Lepidoptera |
| Famiglia | Nymphalidae |
| Genaru | Aglais |
| Nomu binuminali ||
| Aglais ichnusa Franco Andrea Bonelli, 1826, 1782 ||
Aglais ichnusa hè una spezia di sbarrabattula chì faci parti di a famiglia di i Nymphalidae.

## Discrizzioni

L'Aglais ichnusa hè una sbarabattula appartinendu à a famiglia di i Nymphalidae è à a sottufamiglia di i Nymphalinae. Si distingui da a so taglia media, aghjunghjendu di regula una largura da 50 à 60 millimitri. I so ali sò di culori arancinu vivu, incù tacchi neri è bianchi carattaristichi. U sottu di l'ali hè più chjaru, incù mutivi simili ma di menu prununciati. I masci è i femini prisentani diffarenzi suttili in a culurazioni è a forma di l'ali.

## Ripartizioni

L'Aglais ichnusa hè endemicu di l'isula di Sardegna, in Italia. Omu u trova par u più in i zoni buscosi è i pratulini di muntagna di l'isula. A so distribuzioni hè limitata à 'ssu righjonu spicificu, ciò chì difatti una spezia unica è priziosa.
Aglais ichnusa hè prisenti in Corsica.

## Biulugia

U ciculu di vita di l'Aglais ichnusa cumencia da l'uvata annantu à i pianti ospiti, tali l'urticuli. I bruchi emerghjini da l'ova è si nutriscini di i fogli di 'ssi pianti. Passani da parechji stadii di crescita prima di trasfurmà si in crisalidi. U periudu di crisalidi dura à l'incirca dui sittimani, è dopu l'adultu emerghji.
L'adulti si cibani par u più nettaru di i fiora, in particulari di i fiora di buddleia è di cardu. Sò attivi mentri a ghjurnata è poni essa ussirvati in traccia di bulà prestu di un fiori à l'altru. U so bulu hè graziosu è i so culori vivi i rendini faciuli cunniscitoghji.

## Tassunumia

L'Aglais ichnusa hè ancu cunnisciutu sottu u nomu di Nymphalis ichnusa in a litteratura scentifica. 'Ssu nomu hè calchì volta usatu com'è sinonimu di l'appiddativu attuali. Eppuri, a dinuminazioni ufficiali hè oramai Aglais ichnusa.

## Cunsirvazioni

L'Aglais ichnusa hè cunsidaratu com'è una spezia vulnerevuli par via di a so distribuzioni giugrafica limitata. I minacci chì pesani annantu à 'ssa spezia cumprendini a distruzzioni di u so ambienti naturali divuta à l'urbanisazioni è à l'agricultura intinsiva. I misuri di cunsirvazioni, tali a prutizzioni di i zoni buscosi è a sinsibilisazioni di u publicu à l'impurtanza di prisirvà 'ssa spezia singula, sò escinziali par assicurà a so sopravvivenza à longu andà.

## Rifarimenti

* Berquier C. & Andrei-Ruiz M.-C., Lista Rossa regiunale di e Farfalle diurne è Zygene di Corsica, Corti: Edizione di l'Uffiziu di l'Ambiente di a Corsica, 2017

## Noti

* ↑ Berquier & Andrei-Ruiz (2017).

## Altri prugetti

* Aglais ichnusa annantu à Wikimedia Commons.
# Agnus Dei (Messa di i Morti)

L' Agnus Dei hè una sequenza in latinu, chì face parte di a Messa di i Morti.

## Agnus Dei

    Agnus Dei, qui tollis peccata mundi, dona eis requiem,
    Agnus Dei, qui tollis peccata mundi, dona eis requiem,
    Agnus Dei, qui tollis peccata mundi, dona eis requiem sempiternam.

## Da vede dinò

* Dies Irae
* Domine
* Introitu (Messa di i Morti)
* Kyrie Eleison (Messa di i Morti)
* Lux Aeternam
* Sanctus
* Subvenite

## Ligami

* Agnus Dei (Messa di i Morti), Cantu in paghjella
# Agrigentu

Agrigentu :
| Nome ufficiale: | Agrigento |
| Statu: | Italia |
| Regione: | Sicilia |
| Pruvincia: | Agrigentu |
| Cuurdinate: | 37° 19' 19" N - 13° 35' 23" E |
| Altitudine: | 230 m |
| Superificia: | 244,57 km² |
| Pupulazione: | 59.791 (3/2016) ab. |
| Densità: | 242 ab./km² |
| Merre: | Marco Zambuto |
| Codice pustale: | 92100 |
| Codice ISTAT: | 084001 |
| Indicativu tel.: | 0922 |
| Nome di l'abitanti: | Agrigentini |
| Santu patrone: | San Gerlandu |
| Festa patrunale: | u 25 di ferraghju |
| Situ ufficiale ||
Agrigentu (dinù Girgenti, nome ufficiale sin'à u 1929) hè una cumuna è una cità taliana, capilocu di a pruvincia omonima in Sicilia.

### Cumune cuntigue

Aragona, Cattolica Eraclea, Favara, Joppolo Giancaxio, Montallegro, Naro, Palma di Montechiaro, Porto Empedocle, Raffadali, Realmonte, Sant'Angelo Muxaro, Siculiana.

## Da vede dinò

* lingua siciliana
# Aghjone (Apis)

L'aghjone (o aghjonu) hè u masciu di l'abba. Hè più maiori chè l'abba femina. L'aghjone ùn pugne micca. More dopu à l'accupiamentu o dopu à esse statu cacciatu fora di u bugnu.

## Da vede dinù

* Aghjone: u paese
* u mele
* u bugnu
# Agostini

Agostini hè una casata corsa. Hè dirivata da u nomu Austinu. A casata veni da u fattu chì s'usava à dì "l'Austini" quandu si trattava di i figlioli di un certu Austinu. A casata "Agostini" hè a trascrizzioni in ghjinuvesu d'"Austini".

## Liami

* Petru d'Orazio, E casate in Corsica Archiviu 2016-03-04 at the Wayback Machine

## Da veda dinò

* Casata corsa
* Austinu
# Agnez Mo

Agnes Monica Muljoto (Agnez Mo) (* 1 di lugliu 1986 in Giacarta) hè una musicante indunesiana.

## Albumi

* And the Story Goes (2003)
* Whaddup A.. '?! (2005)
* Sacredly Agnezious (2009)
* Agnez Mo (2013)
* X (2017)